ANNEX III AL PCAP

Exp. 2026/2769/1384
Obres contemplades al Projecte de les obres de reurbanització del carrer de la Verge de la Mercè FASE 1

Condicions Tècniques que hauran de complir els sistemes elevadors exteriors (ascensors)
Les detallades al Plec de Condicions Tècniques que forma part del Projecte Executiu i a més:
· Telecomandament, monitorització i connexió a central
· Visualització del funcionament de l’aparell elevador a través d’una càmera connectada a la xarxa de telecomunicacions corporativa municipal. L’Ajuntament facilitarà l’accés a través d’una IP.
· Detecció automàtica i durant 24h de qualsevol avaria o funcionament irregular, mitjançant el corresponent avís d’alarma a la central.
· Generació de la corresponent incidència en el sistema de ticketing.
· Rearmar el seu funcionament, de manera telemàtica, prèvia comprovació de que ningú es pot veure afectat.
· Gestionar l’avaria, seguint el protocol de manteniment correctiu previst en cas de no poder rearmar el seu funcionament.
Característiques Tècniques del sistema de Telecomandament:
El sistema instal·lat permetrà la centralització i l’accés remot, per supervisar i controlar els aparells elevadors. 
· Comunicació amb la instal·lació i els seus dispositius
· Visualització simplificada de la instal·lació i dels intervals de temps configurables, que permetrà conèixer l’estat de la instal·lació i diferenciació de l’estat d’aquesta segons els conceptes següents:
· En servei
· Avaria
· Manteniment
· Sense comunicació
· Monitorització i extracció de dades de la instal·lació en funció dels estats anteriors.
· Vista de Mapa
· Accés Web. L'aplicació serà de tipus web i multidispositiu; ha de permetre a l'usuari accedir-hi sense instal·lar cap programari addicional.
· Configuració del sistema. Oferirà la possibilitat d’afegir noves instal·lacions i canvi de paràmetres.
· Comunicació directa i en temps real amb els dispositius.
· Control remot dels aparells elevadors. Les unitats poden ser aturades i arrencades. Les condicions següents s'han de complir simultàniament per poder controlar-les remotament complint amb la normativa UNE-EN81, en concret:
L’aparell elevador tindrà un sistema de vídeo, dins de la xarxa de fibra òptica corporativa municipal, que permetrà a l'operador verificar si hi ha persones utilitzant la instal·lació abans d'enviar una ordre.
L’accés al sistema de vídeo corporatiu de l’Ajuntament el proporcionarà mitjançant un enllaç el propi Ajuntament.
· Estadístiques i informes; es podran descarregar llistats d’avaries, motius d’aturada, temps de resposta i resolució.
· Seguretat i Vídeo-vigilància
· Càmeres IP: Instal·lació de càmeres anti-vandàliques a l'interior de la cabina i als embarcaments, connectades a la xarxa i gestionades per l’empresa mantenidora.
· Condicions d'entorn, manteniment i documentació
· Periodicitat de les revisions de manteniment
· Manteniment preventiu: Cada mes (revisió mensual ordinària).
· Revisió de seguretat: Com a mínim un cop l'any s'ha de fer una revisió profunda de tots els elements de seguretat segons el pla del fabricant.
· Contingut del Programa de Manteniment
· Examen de l'estat de conservació: Especial atenció a la corrosió de l'estructura i de les guies, donada l'exposició a la intempèrie de l'acer AISI 316.
· Mecanismes de tancament i seguretat: Verificació del funcionament de les portes, els contactes de seguretat i el sistema de paracaigudes.
· Sistema de rescat i telealarma: Comprovació mensual de la línia de comunicació bidireccional (telealarma) amb la CRA o el servei de manteniment.
· Neteja del fossar: Atès que són a la via pública, el fossar pot acumular residus o aigua de pluja que cal evacuar per evitar avaries elèctriques.
· Inspeccions Periòdiques Obligatòries
· Periodicitat: Cada 2 anys en el cas d'ascensors en edificis d'ús públic o via pública.
· Inspeccions després d'accident: Si l'aparell pateix un dany greu o accident amb persones, és obligatòria una inspecció extraordinària abans de tornar-lo a posar en marxa.
· Telegestió i Registre Electrònic 
· Llibre de Manteniment: Haurà de ser, preferiblement, en format digital i estar a disposició de l'Ajuntament i d'Indústria.
· Registre de defectes: Totes les avaries i peces substituïdes han de quedar registrades per permetre el control de la vida útil dels components.
· Prescripcions de Seguretat
· S'ha de preveure un manteniment preventiu mensual i un servei d'urgències amb un temps de resposta inferior a 1 hora en cas de persones atrapades.
· Els aparells han d'incorporar sistemes de ventilació forçada o climatització a la cabina i al quadre de control per garantir el funcionament entre -10°C i +45°C.

